Հուշարձանը գտնվում է Զառ գետի աջ ափին: Կառուցված է կոպտատաշ և անմշակ տեղական սպիտակավուն կրաքարերով: Տանիքը թաղակապ է, ծածկը՝ հողաշեն: Ներքուստ մասնակիորեն սվաղված է: Մուտքը արևելյան կողմից է, որը ներկայումս ավերակված է: Քանդված են նաև արևմտյան և հարավային պատերի առանձին հատվածները: Ջրաղացն ունի երկու լուսամուտ, որոնք բացվում են հյուսիսից: Շենքի արևմտյան մասում կա կամարաձև անցում: